
I.

BEVEZETŐ

Iskolánk mottója:

„Mivel mindenki a maga módján látja a világot, a maga módján éli meg a nehézségeit és sikereit tanítani annyi, mint megmutatni a lehetőséget. Tanulni annyi, mint élni a lehetőséggel.”

1. Az intézmény adatai:
Iskolánk neve és címe:

 József Attila Általános Iskola

5435 Martfű, Május 1. út 2.

Telefon, fax: 

56/450-025

Székhelye:

 5435 Martfű, Május1. út 2

Iskolánk fenntartója:

 Martfű Város Önkormányzatának Képviselő-testület

5345 Martfű, Szent István tér 1. sz.




Mezőhék Község Önkormányzatának Képviselő-testülete


5453 Mezőhék, Felszabadulás út 1.

Telephelye/Tagintézménye: 

5435 Martfű, Május 1. u. 2 sz.



  5453 Mezőhék, Mártírok u. 9/B 
Az intézmény típusa:

általános iskola 8. évfolyammal működő nevelési-oktatási 

 intézmény
A felvehető maximális létszám:
720 fő
Tagozat:


nappali rendszerű

Működési területe:


Martfű város és Mezőhék község közigazgatási területe,


valamint közoktatási vonzáskörzete
Létrehozásának éve: 

2011.
Az intézmény közvetlen jogelődje:
Damjanich János Általános Iskola, Gimnázium, Szakképző Iskola és Kollégium
Az alapítói jogokat gyakorló szerv:
Martfű Város Önkormányzatának Képviselő-testülete
2. 
A házirend célja:
A tanulói jogok és kötelezettségek megismertetése, a joggyakorlás feltételeinek megteremtése, a joggyakorlás és a kötelezettségek teljesítésének segítése.
3.
 A házirend feladata: 

A tanulói jogok ismertetése, gyakorlási lehetőségeinek megteremtése. A kötelezettségek megismertetése, azok teljesítésének segítése, számonkérése.
4.
 A házirend jogszabályi alapja:

· a Magyar Köztársaság Alkotmánya,

· a közoktatásról szóló 1993. évi LXXIX törvény,

· a nevelési oktatási intézmények működéséről szóló 11/1994. VI.8./ MKM. sz. rendelet,

· egyéb miniszteri és kormányrendeletek, fenntartói határozatok.
5. 
A házirend hatálya:
Hatálya kiterjed az iskola tanulóira, pedagógus és nem pedagógus munkakörű dolgozóira, a tanulók szüleire.

Előírásai minden olyan esetre vonatkoznak, amikor a tanulók az iskola felügyelete alatt állnak.

6. 
A házirend nyilvánossága:
· A házirend előírásai nyilvánosak, azt a tanulóknak, szüleiknek, az intézmény dolgozóinak meg kell ismernie.

· A házirend egy példány megtekinthető:
· az iskola irattárában,

· az iskola könyvtárában,

· a nevelői szobában,

· az intézményvezetői irodában,

· az osztályfőnököknél,

· a diákönkormányzatot segítő pedagógusnál,

· az iskolaszék elnökénél,

· a szülői szervezet elnökénél.

A házirend egy példányát az iskolánkba történő beiratkozáskor a tanuló szülőjének át kell adni.

Az újonnan elfogadott, vagy módosított házirend előírásait az osztályfőnökök ismertetik meg a tanulókkal, s a szülőkkel a szülői értekezleten.

A házirend rendelkezéseit minden tanév elején az osztályfőnököknek meg kell beszélniük a tanulókkal és a szülőkkel.

A házirendről minden érintett személy tájékoztatást kérhet az intézmény vezetőjétől,az osztályfőnököktől, és a pedagógusoktól, azok fogadóóráin.
II.

AZ ISKOLAI MUNKARENDDEL, FOGLALKOZÁSI RENDDEL, HELYSÉGEI HASZNÁLATÁVAL, A TANULÓI BALESETEK MEGELŐZSÉÉVEL KAPCSOLATOS RENDELKEZÉSEK, ÉS A TANULÓK EZEKKEL KAPCSOLATOS KÖTELEZETTSÉGEI

A.)
Tanulók jogai és a a joggyakorlás lehetőségei, módjai:
1.   
A tanulót megilletik az általános emberi és állampolgári jogok, úgymint

· a személyiségi jogok,
· az információs és adatvédelmi jogok,
· a szabad véleménynyilvánítás joga,
· a vallás- és világnézeti szabadság joga,
· a levelezéshez és magántitokhoz való jog,
· a jogorvoslati és panaszjog,
· az egészségvédelemhez való jog, valamint
· a közösségalakítás és abban választás és választhatóság joga,
· a nemzeti és etnikai hovatartozásnak megfelelő oktatáshoz, neveléshez való jog,
· annak a joga, hogy ne érje hátrányos megkülönböztetés.
2.
A tanulói jogok gyakorlásának módjai:
2.1. A tanuló a tanulói jogviszonyon alapuló jogait a beíratás napjától gyakorolhatja, egyes jogok azonban (szociális támogatás, választási jogok, együttműködési jogok) csak az első tanév megkezdése után illetik meg.

2.2. A tanulónak joga, hogy vallási, világnézeti vagy más meggyőződését, nemzeti vagy etnikai önazonosságát tiszteletben tartsák, feltéve, hogy e jogának gyakorlása nem ütközik jogszabályba, nem sérti másoknak ezt a jogát, és nem korlátozza a társai tanuláshoz való jogának gyakorlását.
2.3. Az iskola tanulóinak részvételével működő társadalmi, ifjúsági szervezet, egyesület is szabadon hozhat létre az iskola tanulóiból csoportot az iskolában. A működésükhöz szükséges feltételeket az intézmény vezetőjétől kell igényelni.

3 . 
A tanulók egészségének, testi épségének megőrzését szolgáló szabályok:

3.1. 
Kötelessége, hogy

· óvja saját és társai testi épségét, egészségét,

· elsajátítsa és alkalmazza az egészségét és a biztonságát védő ismereteket;

· betartsa és igyekezzen társaival is betartatni az osztályfőnökétől, illetve a nevelőitől hallott, a balesetek megelőzését szolgáló szabályokat;

· azonnal jelentse az iskola valamelyik dolgozójának, ha saját magát, társait vagy másokat veszélyeztető helyzetet, tevékenységet, illetve valamilyen rendkívüli eseményt (pl.: természeti katasztrófát, tüzet, robbantással történő fenyegetést), gyanús idegent vagy balesetet észlel;

· azonnal jelentse az iskola valamelyik nevelőjének – amennyiben ezt állapota lehetővé teszi –, ha rosszul érzi magát, vagy, ha megsérül;

· megismerje az épület kiürítési tervét, és részt vegyen annak évenkénti gyakorlatában;

· rendkívüli esemény (pl.: természeti katasztrófa, tűz, robbantással történő fenyegetés) esetén pontosan betartsa az iskola felnőtt dolgozóinak utasításait, valamint az épület kiürítési tervében szereplő előírásokat,

3.2. 
A testnevelési órákra, edzésekre, sportfoglalkozásokra vonatkozó külön szabályok:

· a tornateremben, a kondi teremben csak pedagógus, vagy felelős felnőtt felügyeletével tartózkodhat,

· a sportfoglalkozásokon javasoljuk, hogy – az utcai (iskolai) ruházat helyett – sportfelszerelést (pl.: tornacipő, edzőcipő, póló, trikó, tornanadrág, tornadressz, melegítő) viseljen, 
· a sportfoglalkozásokon a tanulók nem viselhetnek karórát, gyűrűt, nyakláncot, lógó fülbevalót a balesetveszély miatt.

4. 
Az iskola-egészségügyi ellátást a 26/1997. /IX.3./ NM. rendeletben foglaltak szerint biztosítjuk:

4.1. 
A tanulók jogszabály szerinti egészségügyi felügyeletét és ellátását az intézményben iskolaorvos, iskolavédőnő és iskolafogászati alapellátás biztosítja.

4.2. 
Az iskolaorvos és a védőnő ellenőrzi az iskolai környezetet, a tantermeket, gyakorlati helyiségeket, tornatermet és az észlelt hiányosságokra írásban intézkedési javaslatot tesz. Elvégzi az életkorhoz kötött és kampányoltásokat.
4.3.
A járványügyi előírások betartását ellenőrzi, fertőző megbetegedés esetén elrendeli a járványügyi intézkedéseket, a megtett intézkedésekről az ÁNTSZ értesíti.

4.4.
Elvégzi a testnevelési csoportbeosztást, ellátja a gyógytestneveléssel, testneveléssel, sporttal kapcsolatos iskola-egészségügyi feladatokat.

4.5. Az iskolaorvos és iskolavédőnő az egészségügyi ellátáson kívül egyéb iskola-eü. feladatait.


Az iskolaorvos és iskolavédőnő egészségügyi adatokat közöl a szülőkkel és a pedagógusokkal.

 4.6.
A tanulók csoportos szűrővizsgálatát az iskolafogorvos tanévenként egyszer szorgalmi  időben elvégzi. A szűrővizsgálaton való részvételt, valamint annak ideje alatt a tanuló felügyeletét az iskola biztosítja. Az iskolában lehetővé kell tenni a fogbetegségek és a fogbalesetek megelőzését célzó intézkedések gyakorlati végrehajtását. 
4.7. 

Az iskolát ellátó fogorvos és fogászati asszisztens iskolafogászati feladatait a fogorvosi rendelőben végzi. 

4.8. Az egészségügyi vizsgálatokról előre adunk tájékoztatást. A tanulónak joga van azokat igénybe nem venni szülei írásbeli kérelmére. Azonban, ha az káros következményekkel jár az egészségére, úgy azt az egészségügyi szakhatósággal közöljük. A kötelező ellátás bepótlását a szülőnek egy héten belül egészségügyi hatósági igazolással bizonyítani kell, s azt át kell adni az iskolatitkárnak.
5.
Védő-óvó rendszabályok:

5.1. 
Az iskola területén történő balesetek esetén a következő a teendő: A balesetről értesítse a tanuló a legközelebb álló pedagógust, aki megállapítja az eset súlyosságát és intézkedik. Könnyebb kimenetelű balesetet az iskola épületében lévő elsősegély-nyújtó helyen látnak el. Komolyabb baleset esetén a szervezési igazgatóhelyettes értesíti a mentőket, akik szakszerű ellátást biztosítanak. Mindkét esetben értesíti a szülőket. A balesetről minden esetben baleseti jegyzőkönyvet vesz fel, ebben rekonstruálja a történteket, esetleg a felelősöket megnevezi. A baleset tényét rögzíti a baleseti naplóban.

5.3.
Tűzveszélyes, tüzet vagy robbanást okozó anyagot (petárdát stb.) az iskolába, ill. az iskola által szervezett iskolán kívüli foglalkozásokra a tanuló nem vihet be.
5.4. 
Sérülések okozására alkalmas veszélyes tárgyat az iskolába, ill. az iskola által az iskolán kívül szervezett programokra vinni tilos.

5.5. 
Sérülést okozó veszélyes tárgyakat, kavicsot, követ dobálni, az épület ablakán bármilyen tárgyat kidobni, vagy bedobni ugyancsak tilos. 

5.6.
 A sajátos baleseti és tűzvédelmi ismereteket igénylő tantárgyak termeinek használati rendjét az első tanítási napon megismerteti az osztályfőnök, majd az első ottani tanítási órán a szaktanárok. Az egyes balesetveszélyes tanulói kísérletek esetében, azok aktuálissá válásukkor ismertetik meg a tanárok a megelőzési teendőket. Az oktatás tényéről az osztályfőnök tájékoztatja a szülőket.
5.7. A tanuló kötelessége, hogy óvja saját és társai testi épségét, egészségét, haladéktalanul jelentse a felügyeletét ellátó felnőttnek, ha veszélyeztető helyzetet illetve balesetet észlelt. Az egyedileg szabályozott termekben (technika műhely, tornaterem, szertárak, könyvtár, szaktanterem/ érvényes óvó, védőrendszabályok az adott helyiségben tartandó tanévi első órán, illetve az adott balesetveszélyes feladat elvégzése előtt az órát, illetve a foglalkozást tartók a tanulókkal megismertetik. Az oktatás tényéről a szülőket is tájékoztatják az osztályfőnökök.


Az udvari játékokat csak pedagógusi felügyelet mellett szabad használni.

6.
A tanulók egészségének, testi épségének megőrzését szolgáló szabályok:

6.1. 
Kötelessége, hogy

· óvja saját és társai testi épségét, egészségét,

· elsajátítsa és alkalmazza az egészségét és a biztonságát védő ismereteket;

· betartsa és igyekezzen társaival is betartatni az osztályfőnökétől, illetve a nevelőitől hallott, a balesetek megelőzését szolgáló szabályokat;

· azonnal jelentse az iskola valamelyik dolgozójának, ha saját magát, társait vagy másokat veszélyeztető helyzetet, tevékenységet, illetve valamilyen rendkívüli eseményt (pl.: természeti katasztrófát, tüzet, robbantással történő fenyegetést), gyanús idegent vagy balesetet észlel;

· azonnal jelentse az iskola valamelyik nevelőjének – amennyiben ezt állapota lehetővé teszi –, ha rosszul érzi magát, vagy, ha megsérül;

· megismerje az épület kiürítési tervét, és részt vegyen annak évenkénti gyakorlatában;

· rendkívüli esemény (pl.: természeti katasztrófa, tűz, robbantással történő fenyegetés) esetén pontosan betartsa az iskola felnőtt dolgozóinak utasításait, valamint az épület kiürítési tervében szereplő előírásokat,

· megőrizze, az előírásoknak megfelelően kezelje a rábízott vagy az oktatás során használt eszközöket, óvja az iskola létesítményeit, felszereléseit. 
· tisztelje az iskola dolgozóinak, társainak tulajdonát képező tárgyakat, eszközöket. A hanyagságból fakadó vagy szándékos rongálásért személyesen felel és kártérítésre kötelezhető. 
· tartsa tiszteletben az intézmény vezetőinek, tanárainak alkalmazottainak, valamint tanulótársainak jogait és méltóságát. 

· eleget tegyen – rendszeres munkával és fegyelmezett magatartással, képességeinek megfelelően – tanulmányi kötelezettségeinek. 
· tartsa meg az iskolai tanórai és tanórán kívüli foglalkozások rendjét. A pedagógusokat ne akadályozza a munkájuk végzésében. A tanítási órákra hozza magával tanszereit illetve sportfelszerelését, ellenőrző könyvét pontosan vezesse. 

· önként vállalt feladatait az osztályközösségben és a diákönkormányzatban a megadott határidőig elvégezze. 

Különösen súlyos megítélés alá esik: 
- az agresszió (a másik tanuló megverése, bántalmazása, erőszakos megalázása), 

- önmaga és mások egészségét veszélyeztető jogellenes magatartások (alkohol fogyasztása, dohányzás, kábítószer birtoklása, továbbadása, árusítása vagy fogyasztása), 

- az iskolán kívüli közösségi programokon, külföldi és belföldi utakon az osztály vagy a csoport engedély nélküli elhagyása (az eset súlyosságának figyelembevételével), 

- az iskolában tanúsított megbotránkoztató viselkedés. 

· 6.2. 
A testnevelési órákra, edzésekre, sportfoglalkozásokra vonatkozó külön szabályok:

· a tornateremben, a kondi teremben csak pedagógus, vagy felelős felnőtt felügyeletével tartózkodhat,

· a sportfoglalkozásokon javasoljuk, hogy – az utcai (iskolai) ruházat helyett – sportfelszerelést (pl.: tornacipő, edzőcipő, póló, trikó, tornanadrág, tornadressz, melegítő), 

· a sportfoglalkozásokon a tanulók nem viselhetnek karórát, gyűrűt, nyakláncot, lógó fülbevalót a balesetveszély miatt.

7.
 Diákönkormányzat, tanulói közösségek:

7.1. 
A kollektív tanulói jogokat a diákönkormányzat gyakorolja. A DÖK saját SZMSZ alapján tevékenykedik.
Munkájuk segítésére az intézmény vezetőjétől egy pedagógussegítő megbízását kérik. Írásbeli megállapodásban rögzítjük, hogy mikor és milyen segítséget kérnek az iskola vezetésétől és az mit tud biztosítani valamint, hogy hogyan történik, kik útján egymás kölcsönös informálása.
A diákönkormányzatnak kötelező véleményezési joga van, ha az adott kérdésben az iskola tanulói létszámának 25 %-a érintett.

7.2.
A DÖK joga tanévenként egy tanítás nélküli munkanap programjának kiválasztása és megszervezése – a nevelőtestület véleményének kikérése mellett. A program lebonyolításához a diákok kérhetik a nevelőtestület közreműködését (felügyelet, szervezési segítség).
7.3. A tanulók 4. évfolyamtól osztályonként 2 fő diák-önkormányzati képviselőt választanak. 
Minden tanuló választható és választó. 
A diákönkormányzat a segítő pedagógus vezetésével havonta egy alkalommal ülésezik. 
Éves programot készítenek. 
A képviselők az osztály előtt tevékenységükről rendszeresen beszámolnak.
7.5. Az igazgató rendszeresen kikéri a DÖK vezetőségének a véleményét a következő kérdésekben:
· az iskola tanévi munkatervének elkészítés e előtt,
· a tanévi munka értékelése előtt,

· tanévi programok, rendezvények szervezéséhez,

· a vezetői szintű jutalmazásokkor,

· a fegyelmi tárgyalásokkor.

7.6. A tanulói jogorvoslatért fordulhat az iskola igazgatójához, osztályfőnökéhez, az ifjúságvédelemi felelőshöz, a diákönkormányzathoz. 
7.9. 
A tanulónak joga van kérdést intézni az intézmény vezetőihez és pedagógusaihoz, s arra legkésőbb a megkereséstől számított 30 napon belül érdemi választ kell kapnia. A kérdésfeltevés során nem sértheti meg a kérdezett személy becsületét, emberi méltóságát.
7.10. A tanulónak joga, hogy szóban, vagy írásban tájékoztatást kapjon személyét és tanulmányait érintő kérdésekben. A tájékoztatást úgy és akkor kérheti, amennyiben nem akadályozza a pedagógust a munkája végzésében

Az iskolai munkával, történésekkel kapcsolatban az intézmény igazgatója rendszeresen tájékoztatást tart, ennek formái:
· diákönkormányzat vezetőségének ülései,
· tanévnyitó ünnepély,

· tanévzáró ünnepély.

7.11. A tanulóknak jogaik gyakorlásához, kötelezettségeik teljesítéséhez az iskolánktól minden szükséges információt meg kap. 

7.12
Intézményünk honlapján bárki számára személyazonosításra alkalmatlan formában, korlátozástól mentesen, kinyomtatható és kimásolható módon, a betekintés, a letöltés, a nyomtatás, a kimásolás és a hálózati adatátvitel szempontjából is díjmentesen történő hozzáféréssel minden tanév első napjáig, illetve szükség, aktuálissá válásuk szerint közzé teszi a következő adatokat.



· a pedagógusok iskolai végzettsége és szakképzettsége hozzárendelve a helyi tanterv tantárgyfelosztásához,

· a nevelő-oktató munkát segítők számát, évenként feltüntetve,

· az országos mérés-értékelés eredményei, évenként feltüntetve,

· az intézményünk évismétlési mutatóit,

· a szakkörök igénybevételi lehetőségét, a mindennapos testedzés lehetőségeit,

· az iskolai dolgozatírás szabályait.

8. 
Az iskola épületeit, helyiségeit rendeltetésüknek megfelelően kell használni.
8.1. Az iskola helyiségeinek használói felelősek:

· az iskola tulajdonának megóvásáért, védelméért,

· az iskola rendjének, tisztaságának megőrzéséért,

· a tűz- és balesetvédelmi, valamint a munkavédelmi szabályok betartásáért,

· az iskola szervezeti és működési szabályzatában, valamint a házirendben megfogalmazott előírások betartásáért.
8.2. Minden tanuló feladata, hogy az iskola rendjére, tisztaságára vigyázzon, ne szemeteljen, erre társait is figyelmeztesse, maga és társai után az iskola udvarán és helyiségeiben rendet hagyjon. 
10. A tanítás és az iskola rendje:

Az iskola épülete 06:00 órától 20:00 óráig van nyitva. A szünidők alatt, előre meghatározott időpontokban, rendszeres vezetői ügyelet van. Ennek rendjét a bejárati ajtón kifüggesztjük. 
A tanulók iskolába érkezésének időpontja legalább 10 perccel az órakezdés előtt történik. 

Nulladik óra csak az intézményvezető engedélyével tartható. Az iskola kapuját 6:30 órakor nyitjuk. 7:30 órától pedagógusi ügyeletet biztosítunk. A gyülekezés: 6,30 órától pedagógus vagy a portai szolgálatot ellátó személy felügyelete mellett az ebédlőben történik. Ha a tanuló az óra megkezdése után érkezik meg, elkésik, akkor távolléte az osztálynaplóba rögzítésre kerül. A hiányzási idők összevonásra kerülnek. Negyvenöt perc egy igazolatlan órának számít. A szünetben rossz idő esetén a tanulók a folyosón tartózkodhatnak. Jó idő esetén lehetőleg az udvaron tartózkodnak, ahonnan az ügyeletes nevelő jelzésére vonulnak be. Becsengetésre minden tanuló köteles a kijelölt tanterembe menni. Amennyiben a tanulók testnevelés órája a Mártírok úti csarnokban kerül megtartásra, akkor az oda és visszavonulás során kötelesek a diákok a balesetmentes közlekedés szabályait és az alapvető kulturáltság szabályait betartani. Induláskor nem hagyják el addig az épületet, amíg a kísérő nevelő meg nem érkezik. Az óra és foglalkozásközi szünetekben a tanulók kötelesek olyan magatartást tanúsítani, mellyel maguk, tanulótársaik az iskola dolgozói testi épségét, egészségét nem veszélyeztetik és a rendeltetésszerű üzemelést nem akadályozzák. 
Csak az aznapi tanítási órákhoz és foglalkozásokhoz szükséges alap és kötelező felszerelést hozzák magukkal. Nagyobb összegű pénzt, értéktárgyakat (Ipod, Ifon), mobiltelefont mindenki csak saját felelősségére hozhat az iskolába, azok eltűnésért, felderítéséért az iskola nem tud felelősséget vállalni. A tanuló a mobiltelefont (Ipod, Ifon) a tanítási órán kikapcsolt állapotban tarthatja magánál és semmilyen formában nem használhatja (játék, Facebook stb.) Amennyiben valamelyik szabályt a tanuló megsérti szaktanári figyelmeztetésben részesül, a pedagógus pedig
10.2.
A tanítási órák és a szünetek rendje a következő:

1. óra
8,00 – 8,45

2. óra
9,00 – 9,45

3. óra
10,00 –10,45

4. óra

11,00 –11,45

5. óra
12,00 –12,45

6. óra
13,00 –13,45

,
10.5.
Ha a tanuló az óra megkezdése után érkezik meg, elkésik, akkor távolléte az osztálynaplóba rögzítésre kerül. A hiányzási idők összevonásra kerülnek. Negyvenöt perc egy igazolatlan órának számít. 
10.6.
Az iskola épületét a tanulók a tanítás, vagy a tanórán kívüli foglalkozás végeztével az utolsó órát, vagy a tanórán kívüli foglalkozást tartó pedagógus által a kijárati ajtóig való kikísérése után hagyhatják el. 
 
Egyéb esetekben az osztályfőnök írásbeli engedélyével hagyhatják e, melyet a portán le kell adni.


A szülői, hozzátartozó felügyelete nélküli iskolából történő elbocsátást /hazaengedés/ a szülőknek írásban kérniük kell.


A szünetben rossz idő esetén a tanulók a folyosón tartózkodhatnak. Jó idő esetén lehetőleg az udvaron tartózkodnak, ahonnan az ügyeletes nevelő jelzésére vonulnak be.

Becsengetésre minden tanuló köteles a kijelölt tanterem elé menni, Amennyiben a tanulók testnevelés órája a Mártírok úti csarnokban kerül megtartásra, akkor az oda és visszavonulás során köteles a diákok a balesetmentes közlekedés szabályait és az alapvető kulturáltság szabályait betartani. Induláskor nem hagyják el addig az épületet, amíg a kísérő nevelő meg nem érkezik.

Az óra és foglalkozásközi szünetekben a tanulók kötelesek olyan magatartást tanúsítani, mellyel maguk, tanulótársaik, az iskola dolgozói testi épségét, egészségét nem veszélyeztetik és a rendeltetésszerű üzemelést nem akadályozzák.
10.7.
A tanulók az osztályfőnök megbízása alapján, meghatározott ideig hetesi feladatot lát el. 

A hetes kötelességei:
· számba veszi a hiányzókat,

· jelent a tanárnak,

· szellőztet és biztosítja az órakezdés feltételeit (tiszta tábla, kréta, térkép…),

· ha a becsengetés után 10 perccel sem érkezik tanár az órára, szól az igazgatóhelyettesnek,

· a tanteremben észlelt rongálást a legrövidebb időn belül jelzi az osztályfőnöknek,

· jelzi a titkárságon a tantermi berendezések meghibásodását,

· gondoskodik napközben a tanterem szükség szerinti zárásáról, az utolsó tanítási óra után az osztályterem rendbetételéről (villanyleoltás, 
· ablakzárás, székek felpakolása)
10.8. A diákok rendkívüli ügyeik intézése érdekében a pedagógusokat a szünetekben vagy a tanítási órák után kereshetik föl. A tanulók a tanári szoba előtt várakoznak, csak hívásra lépnek be a tanári szobába. 
10.9.
Megbetegedés esetén, az iskolatitkár telefonon értesíti a szülőt a gyermek rosszullétéről, majd a szülői engedélyezés után hazaengedi a gyermeket.

10.10.
A szülők az iskola által kijelölt fogadóórákon, sürgős esetben pedig időpont egyeztetés után fölkereshetik az iskola tanárait.

10.11.
Az iskola területén a diákok számára mobiltelefon, rádió, magnetofon és hangos játékok használata tilos.
10.12.
Csak az aznapi tanítási órákhoz és foglalkozásokhoz szükséges alap és kötelező felszerelést hozzák magukkal. Nagyobb összegű pénzt, értéktárgyat mindenki csak saját felelősségére hozhat az iskolába, azok eltűnésért, felderítéséért az iskola nem tud felelősséget vállalni
10.13.
A szaktantermek felszerelésének használata kizárólag a szaktanteremért felelős tanár engedélyével, jelenlétében lehetséges. Az iskola tanulója az általa okozott kárért – a jogszabályok előírásai szerint – anyagilag felelős.
10.15.
A tanulóinknak tilos a dohányzás, alkohol és a drogfogyasztás!
10.16.
A témazáró dolgozatok időpontját a tanároknak egy héttel korábban be kell jelenteniük. Egy nap legfeljebb két témazáró dolgozat iratható. A dolgozatok eredményét két héten belül közölni kell a tanulókkal. Irodalom dolgozat esetén a határidő három hét is lehet.

10.17.
Az ellenőrző könyv hivatalos okmány, az iskola és a szülők közötti kapcsolat egyik formája, ezért tanulóink minden nap kötelesek azt magukkal hozni. Állapotát az osztályfőnökök negyedévente ellenőrzik. Diákjaink kötelesek ellenőrző könyvüket rendszeresen vezetni, adataikat és tanáraik nevét beírni, a bejegyzéseiket aláíratni. Ha tanulónk ellenőrző könyvét nem hozza magával, vagy azt hanyagul vezeti, elveszíti, figyelmeztetésben részesül.

10.18.
Az otthonról hozott, vagy az iskola által biztosított tízórai elfogyasztása nem történhet a tanórai munka zavarásával. Az elfogyasztása során az egészséges életmód és a higiénés szabályokat tartsák be.    
10.19.
Az iskola épületében, /helységeiben, udvarán/ a nyitvatartási idő alatt csak pedagógus felügyelete mellett engedélyezhető a tanulók bent tartózkodása.

11.
A tanórán kívüli tevékenység:
11.1.
A napközi munkarendje:

12,00 – 14,00 ebédeltetés, levegőztetés, hittan és más szabadidős programok

14,00 – 15,30 tanulási idő

15,30 – 16,30 gyermekfelügyelet

A tanulót hazavinni a tanulási idő előtt vagy után lehet, a tanulási időt ne zavarják.

Abban az esetben, ha a gyermek a tanulási időt nem tölti a napköziben a szülő felelőssége a másnapi felkészülés.
A tanulószoba és napközi munkarendje:
Az utolsó tanítási órát követően 30 perc múlva kell visszaérnie a tanulóknak a délutáni foglalkozásokra, a másnapi felszereléssel együtt, hogy a felkészülésnek ne legyen akadálya.

A menzások az utolsó órájuk után egyedül mennek le az ebédlőbe.
11.2. 
Tanórán kívüli foglalkozások:

Az iskola a tanulók számára – a tanórai foglalkozások mellett – a következő tanórán kívüli foglalkozásokat szervezi, amelyekre a házirend hatálya szintén kiterjed.
Tehetséggondozó, felzárkóztató és egyéni foglalkozások: Az egyéni képességek minél jobb kibontakoztatását, a tehetséges tanulók gondozását, valamint a gyengék felzárkóztatását az egyes szaktárgyakhoz kapcsolódó tanórán kívüli tehetséggondozó és felzárkóztató foglalkozások segítik. A résztvevőket a pedagógusok jelölik ki és erről a szüleiket is értesítik.

Szakkörök: A különféle szakkörök működése a tanulók egyéni képességeinek fejlesztését szolgálja. A szakkörök jellegüket tekintve lehetnek művészetiek, technikaiak, szaktárgyiak, de szerveződhetnek valamilyen közös érdeklődési kör, hobbi alapján is. A szakkörök indításáról – a felmerülő igények és az iskola lehetőségeinek figyelembe vételével – minden tanév elején az iskola nevelőtestülete véleménye alapján az igazgató dönt. Szakkör vezetését – az iskola igazgatójának megbízása alapján – külső felnőtt személy is elláthatja.
Versenyek, vetélkedők, bemutatók: A tehetséges tanulók továbbfejlesztését segítik a különféle (szaktárgyi, sport, művészeti stb.) versenyek, vetélkedők, melyeket az iskolában évente rendszeresen szervezünk. A legtehetségesebb tanulókat az iskolán kívüli versenyekre az iskola lehetőségei szerint felkészítjük. Külön időpont, helyszín megjelölését a jelentkezés módját és téma megjelölését a pedagógus vezető adja meg.
Kirándulások: Az iskola nevelői a nevelőmunka elősegítése céljából az osztályok számára évente egy alkalommal tanulmányi kirándulást szervezhetnek. A tanulók részvétele a kiránduláson önkéntes, a felmerülő költségeket a szülőknek kell fedezniük. Azok a diákok, akik nem mennek a kirándulásra, az osztályfőnök által kijelölt órákra járnak be másik osztályba. A programot lebonyolító pedagógus írásos tájékoztatóban adja közre a részletes tudnivalókat.
Erdei iskola: A nevelési és a tantervi követelmények teljesítését segítik a táborszerű módon, az iskola falain kívül szervezett, több napon keresztül tartó erdei iskolai foglalkozások, melyeken főleg bizonyos tantárgyak témáinak feldolgozása történik. A tanév során csak egész osztályközösségnek szervezhető erdei iskola. A tanulók részvétele az erdei iskolai foglalkozásokon önkéntes, a felmerülő költségeket a szülőknek kell fedezniük. Meghirdetése írásban történik a program szervezője által.
Múzeumi, kiállítási, könyvtári és művészeti előadáshoz kapcsolódó foglalkozás: Egy-egy tantárgy néhány témájának feldolgozását, a követelmények teljesítését segítik a különféle közművelődési intézményekben, illetve művészeti előadásokon tett csoportos látogatások. A tanulók részvétele ezeken a foglalkozásokon önkéntes. A felmerülő költségeket a szülőknek kell fedezniük. A programot szervező pedagógus írásban ad tájékoztatást a tudnivalókról.
Szabadidős foglalkozások: A szabadidő hasznos és kultúrált eltöltésére kívánja a nevelőtestület a tanulókat azzal felkészíteni, hogy a felmerülő igényekhez és a szülők anyagi helyzetéhez igazodva különféle szabadidős programokat szervez (pl.: túrák, kirándulások, táborok, színház- és múzeumlátogatások, klubdélutánok, táncos rendezvények stb.).  A tanulók részvétele a szabadidős rendezvényeken önkéntes, a felmerülő költségeket a szülőknek kell fedezniük. A meghirdetésekor a szervező pedagógus nyújt tájékoztatást.
A tanulók igényei alapján az iskola igazgatójával történt előzetes megbeszélés után lehetőség van arra, hogy az iskola létesítményeit, illetve eszközeit (pl.: sportlétesítmények, számítógépek stb.) a tanulók – tanári vagy szülői felügyelet mellett – egyénileg vagy csoportosan a megfelelő tűzvédelmi, munkavédelmi és biztonsági előírások betartásával használhatják. A használathoz, kiskorú használó esetén szülői felügyelet vagy írásos szülői engedély szükséges.
Az iskola épületében az utolsó tanítási óra, foglalkozás után tanuló csak akkor tartózkodjon bent, ha szervezett, pedagógus által felügyelt programon vesz részt
A könyvtár állománya és olvasótermi szolgáltatásai a könyvtár nyitvatartási idejében rendeltetésszerűen használhatók.

A nyitva tartás az ajtaján van kifüggesztve. A beíratkozás ingyenes.
Sportlétesítményeink az ifjúság rendelkezésére állnak az iskolai munkaterv és az órarend szerint. Az egyéni és közösségi igényeket a testnevelő tanárokkal és az érintett szaktanárokkal kell egyeztetni.

A számítógépeket az azzal megbízott pedagógusok felügyelete mellett a Szervezeti és Működési Szabályzatban rögzített módon ingyenesen használhatják diákjaink.
Ha a tanulót kérelmére felvették nem kötelező foglalkozásra (szakkör), a tanítási év végéig köteles azon részt venni.

Az osztálytermekben tartott osztályrendezvények, klubdélutánok után a tanterem és a folyosó takarítását a rendező osztály végzi.

12. 
Az egészséges életmód jegyében a tanuló a tízóraiját lehetőleg a nagyszünetben, az uzsonnáját pedig a tanítás után egye meg a büfében, az udvaron, a folyosón, vagy a tanteremben.

13. Tanítási órákról, foglalkozásokról való távolmaradás:

13.1
A tanulónak a tanítási órákról, valamint a tanórán kívüli foglalkozásokról történő hiányzását igazolni kell. A tanulónak tanítási óráról való távolmaradását az érintett szaktanár, 1-3 tanítási napról az osztályfőnök, 3-nál több tanítási napról – az osztályfőnök véleményének kikérésével - az igazgató engedélyezheti. 

13.2.
A szülő egy tanév folyamán gyermekének legfeljebb három alkalommal, összesen legfeljebb három tanítási nap hiányzását kizárólag az ellenőrzőben igazolhatja. Ez alól mentesítést – indokolt esetben – az iskola igazgatója ad.

13.3. A tanuló a szülő előzetes engedélykérése nélkül csak indokolt esetben maradhat távol az iskolai foglalkozásról. A szülő ilyen esetben is köteles a lehető leghamarabb bejelenteni a mulasztás okát az osztályfőnöknek. 

13.4. A mulasztó tanuló iskolába jövetelének napján, de legkésőbb 2 tanítási napon belül orvosi vagy egyéb hivatalos igazolással kell, hogy igazolja mulasztását, melyet a szülőnek kötelessége aláírni. Az igazolást az osztályfőnöknek kell bemutatni.
13.5. A tanuló órái igazolatlanok, ha az előírt határidő alatt nem igazolja távolmaradását.

13.6. Amennyiben a tanuló elkésik a tanítási óráról, az órát tartó nevelő a késés tényét, a késés időtartamát az osztálynaplóba bejegyzi. Több késés esetén a késések időtartamát össze kell adni, és ha az eléri a negyvenöt percet, akkor egy tanítási órai hiányzásnak minősül. A késésekből összegzéssel keletkezett tanórai hiányzást a teljes tanórai hiányzásnak megfelelően kell elbírálni az igazolás szempontjából. 

13.8. A szülőt az (akár összegeződő késések miatt keletkező) első és nem tanköteles kiskorú tanuló esetén a tizedik igazolatlan óra után ezekről ajánlott levélben értesíteni kell. Abban fel kell hívni a szülő figyelmét a hiányzások és különösen az igazolatlan hiányzások következményeire is. Az értesítéseket az osztályfőnök írja, de az igazgató is aláírja.

13.9. Sorozatos késések, igazolatlan mulasztások esetén a szülőt az osztályfőnök be is hívja az iskolába tájékoztatás céljából.
13.10. Ha a tanulónak egy tanítási évben az igazolt és igazolatlan mulasztása együttesen a kettőszázötven tanítási órát vagy egy adott tantárgyból a tanítási órák harminc százalékát meghaladja, és emiatt a tanuló teljesítménye tanítási év közben nem volt érdemjeggyel értékelhető, a tanítási év végén nem minősíthető, kivéve, ha a nevelőtestület engedélyezi, hogy osztályozóvizsgát tegyen. A nevelőtestület az osztályozóvizsga letételét akkor tagadhatja meg, ha a tanuló igazolatlan mulasztásainak száma meghaladja a húsz tanórai foglalkozást, és az iskola eleget tett a meghatározott értesítési kötelezettségének. Ha a tanuló teljesítménye a tanítási év végén nem minősíthető, tanulmányait évfolyamismétléssel folytathatja. Ha a tanuló mulasztásainak száma már az első félév végére meghaladja a meghatározott mértéket, és emiatt teljesítménye volt minősíthető, félévkor osztályozóvizsgát kell tennie.
14. 
Hagyományápolás, iskolánk  ünnepélyeink: 
· tanévnyitó, 
· október 23.
· március 15.
· ballagás, - tanévzáró
14.1. 
Az ünnepi viselet ajánlott.
Lányoknak: sötét szoknya vagy nadrág, fehér blúz

Fiúknak: sötét nadrág, fehér ing, sötét ing

14.2. 
Tanulóink öltözete és hajviselete olyan legyen, hogy abban az előírt iskolai feladatot sikeresen el tudja látni, ne gátolja, és ne legyen balesetveszélyt magában hordó. /szolidak, ápoltak és esztétikusak legyenek, kerüljék a hajfestést, piercinget egyéb feltűnő viseletet.
15. 
A tanulók értékeinek biztonságos megőrzése, az iskolaépület és berendezési, felszerelési tárgyainak védelme:
 15.1. 
A tanuló kötelessége, hogy az iskolaépület berendezési tárgyait, felszereléseit, eszközeit rendeltetésszerűen használja. Ha kárt okoz, akkor azt szüleinek a Ktv. 77. §-a szerint meg kell téríteniük. 

15.2. 
Személyes holmijaira, felszerelésére a tanuló tud a legjobban vigyázni. 

15.3. 
Az intézményi öltözőkben elhelyezett dolgok megőrzéséről csak a testnevelés órák, vagy a délutáni iskolai, szervezett sportfoglalkozások idején gondoskodunk. Azokat a foglalkozást vezető nevelő legalább két felmentett diákkal őrizteti, vagy az öltöző ajtaját a foglalkozás idejére bezárja. 

15.4. 
Értéket (pénzt, órát, ékszert stb.) az öltözőben ne hagyjanak, adják át megőrzésre az órát tartó pedagógusnak!

15.5.
Az iskolai munkához nem szükséges, saját felelősségre behozott tárgyakat, eszközöket az iskolában nem használhatják.

15.6. 
A tanulók az iskolába a tanuláshoz és a mindennapi élethez szükséges eszközökön, felszerelésen túl más tárgyakat, eszközöket csak akkor hozhatnak magukkal, ha azt előre, valamelyik nevelővel megbeszélik, vagy a tanítás kezdetén az órát tartó nevelőnek bejelentik. Az órát tartó nevelő utasítására a tanuláshoz nem szükséges tárgyakat, eszközöket a tanulók kötelesek leadni megőrzésre az órát tartó nevelőnek.


Nagyobb értékű tárgyat (ékszert, értékes órát stb.) valamint nagyobb összegű pénzt a tanulók az iskolába csak a szülő engedélyével – rendkívül szükséges esetben – hozhatnak. Ilyenkor az iskolában ezt mindig tartsák maguknál. Ha ez nem lehetséges (pl. testnevelés órán), akkor azt adják át megőrzésre az órát tartó nevelőnek. Az azokban bekövetkezett kárért az iskola felelősséget nem vállal.

15.7. 
A kerékpárt, az iskola területén csak tolni szabad, és azt az udvar kijelölt részén kell tartani. 
III.

A TANULÓK JUTALMAZÁSÁNAK ÉS 
FEGYELMEZÉSÉNEK ELVEI ÉS FORMÁI:
1. 
Jutalmazás:

A jutalmazásra javaslatot az egyes pedagógusok, a nevelőtestület, az intézmény vezetője, a DÖK vezetősége, a szülő szervezet tehet a jutalmazási szabályzatban meghatározott időpontban, formában.
1.1. 
Szaktanári, osztályfőnöki dicséret adható.


Az iskolában elismerésként a következő írásbeli dicséretek adhatók:

a) szaktanári dicséret szaktárgyi, szakköri munkáért,

b) osztályfőnöki dicséret
· az osztályban végzett kiemelkedő munkáért,

· az iskolai versenyek I-II-III. helyezettjeinek,

· a megyei versenyek IV-VI. helyezettjeinek

c) igazgatói dicséret

· három különféle tevékenységért kapott osztályfőnöki dicséret után,

· megyei versenyek I-III. helyezettjének

d) általános tantestületi dicséret

· az országos versenyeken az első tíz közé jutásért

· 8. év végén folyamatos, kitűnő tanulmányi eredményért

1.2.
Az egész évben kiemelkedő munkát végzett tanulók a tanév végén jutalmazhatók. Az év végi jutalmak a tanévzáró ünnepségen kerülnek kiosztásra.

a) Könyvjutalom kiemelkedő tanulmányi munkáért, legalább jó (4) magatartási jegy mellett, az osztály közösségében végzett folyamatos munkáért vagy kiemelkedő szervezési tevékenységért legalább jó (4) magatartási jegy és legalább jó (4) tanulmányi átlag mellett.

b) A 8. évfolyam elvégzése után adományozandó iskolai kitüntetések kupa jó tanuló, jó sportoló fiúnak és lánynak, könyvjutalom, oklevél kiemelkedő tanulmányi, közösségi és sport tevékenységért.
c) Kiemelkedő tanulmányi vagy bármely területen nyújtott példaértékű teljesítményért iskolai kupát kap bármely felső tagozatos tanuló. Amennyiben három éven át megnyeri a vándorkupát örökre megtartja.
d) Az év sportolója díjat kapja az a tanuló, aki valamilyen sportágban megyei szintű versenyeken helyezést ér el, és más sportrendezvényeken is aktívan részt vesz.

2. 
Fegyelmezés:
Azt a tanulót, aki kötelességeit megszegi, fegyelmi intézkedésben vagy – fegyelmi eljárás alapján – fegyelmi büntetésben kell részesíteni.

A fegyelmi felelősségre vonást kezdeményezhetnek az egyes pedagógusok, a nevelőtestület, az intézmény igazgatója saját hatáskörben, illetve a következőkben leírt hatásköri lista alapján:
2.1. 
A fegyelmi intézkedések a következők:

Szaktanári figyelmeztetés:

· A szaktanár a tárggyal, szakkörrel kapcsolatos fegyelemsértésért és a feladatok sorozatos mulasztásáért adhatja.

Osztályfőnöki figyelmeztetés:

· Fegyelmezetlen magatartásért, kötelesség mulasztásért, a vállalt megbízatás nem teljesítéséért,

· Egy óráról való szándékos távolmaradásért.

Osztályfőnöki intés:

· A kötelességek sorozatos elhanyagolásáért,
· 3-nál több igazolatlan óráért,
· a szorgalmi időben az iskolaépület engedély nélküli elhagyásáért,
· az etikai normákat súlyosabban sértő magatartás (lelki, testi terror, becsületsértés, stb.)
· a tanítási óra indokolatlan zavarásáért.
Igazgatói intés:

· A fentieknél súlyosabb rendbontásért,

· 5-nél több igazolatlan óráért,

· 3 osztályfőnöki intés után

· iskolánkhoz méltatlan magatartásért, helyhez, alkalomhoz és időponthoz nem illő viselkedésért és beszédstílusért,

· az iskola állagában elkövetett hanyagságból fakadó vagy szándékos rongálásért, társai tulajdonát képező tárgyak szándékos rongálásáért.

2.2.
Fegyelmi büntetések:

· igazgatói megrovás,

· igazgatói szigorú megrovás,

· kedvezmények, juttatások csökkentése illetve megvonása

· áthelyezés másik osztályba

· áthelyezés másik iskolába

2.3. 
A fegyelmi eljárás során a tanulónak joga van ahhoz, hogy meghallgassák, hogy védekezhessen, hogy a tárgyaláson a szülő vagy annak megbízottja jelen legyen. Távolmaradásuk estén is lefolytatható az eljárás. A fegyelmi eljárás során a diákönkormányzat véleményét is meg kell hallgatni. Döntést a nevelőtestület, hoz,melyet az intézményvezető hirdet ki.
2.4.
A szülő szervezet és diákönkormányzat közösen kezdeményezhet fegyelmi eljárást megelőző, egyeztető eljárást a szülői szervezet és a diákönkormányzat közös szervezésében.
2.5.
Különösen súlyos megítélés alá esik:
· a lopás és nagy kárt okozó szándékos rongálás, testi sértés,
· az iskolában, vagy iskolai rendezvény előtt és alatt bármi csekély mértékű szeszes ital, drog fogyasztása és a dohányzás
· a szorgalmi időben az iskolaépület engedély nélküli elhagyása,
· kábítószerrel való bármiféle tudatos kapcsolat (pl. annak birtoklása, továbbadása, árusítása vagy fogyasztása),

· 10 igazolatlan óra
· az iskolán kívüli közösségi programokon, külföldi és belföldi utakon az osztály vagy csoport engedély nélküli elhagyása (az eset súlyosságának figyelembevételével)

· az iskolában és az iskolán kívül tartott iskolai rendezvény lebonyolításában résztvevő pedagógusok munkájának akadályozása, egészséget, testi épséget veszélyeztető cselekedet, tanúsítás, engedélynélküli elhagyása. 
IV.
EGYÉB,  A JOGSZABÁLYOKBAN MEGHATÁROZOTT 
TANULÓ JOGOK ÉS KÖTELEZETTSÉGEK:
1. Iskolánkban a tanulói jogok érvényesülésének figyelemmel kísérője, felelőse a DÖK-öt segítő pedagógus.

2. Ha jogaid gyakorlásában akadályoznak, vagy sérelem éri szóljon az osztályfőnöködnek, vagy a DÖK-öt segítő pedagógusnak, végső soron az intézményvezetőnknek.

3. A tanulónak az iskola által meghirdetett időpontban és formában van napközi otthoni, tanulószobai, menzai ellátást igénybe venni.

4. A tanuló a szabadon választható tantárgyak közül az iskola lehetőségeit figyelembe véve választhat.

5. Az iskola által szervezet térítésmentes szakkörökbe való jelentkezés időpontját, formáját október 1-ig közzé tesszük.
6.  A tanuló családi életének megkérdőjelezése esetén kérjen segítséget az osztályfőnökétől.

7. A családi, vagy a keresztnév viselésének megkérdőjelezése /csúfolás/ esetén az osztályfőnöktől kérhető segítség.
8. A rendszeres iskolába járás alóli mentesítést minden évben augusztus 15-ig lehet kérelmezni, írásban az intézmény igazgatójánál. A magántanuló jogait, kötelezettségeit, a szülők felelősségét az intézmény igazgatója ismerteti.

9.  A tanuló született adottságoknak megfelelő, speciális tanulás feltételeit biztosítjuk. Az ehhez szükséges szakértői eljárásról az osztályfőnökök adnak tájékoztatást.

10. A nemzeti, etnikai származásnak megfelelő tanítási rendű oktatás, a szülők kérésére a jogszabályi előírásoknak és lehetőségeink függvényében biztosítjuk.

11.  Az egyes tantárgyak tanulás, illetve az értékelés alóli mentesítést, a szakértői javaslat, a jogszabályilag előírt vizsgálatok javaslatai alapján biztosítjuk.

12. Kedvezőtlen családi körülmény miatt szükségessé váló egyéni tanulást, felzárkóztatást pedagógusaink kezdeményeznek, melyről a szülőket is értesítjük, de kérhető is.

13. Az iskolán kívüli szervezetek tevékenységében a tanuló csak akkor vehet részt, ha az nem megy az iskolai feladatai teljesítésének rovására.
14. Továbbtanuláshoz az osztályfőnököktől kérhető tanács.

15. A tanuló a pedagógusok által bevonható a tanórai, a foglalkozás előkészítésébe, lebonyolításába, befejezésébe.

16. A tanuló az iskolai környezetét tartsa rendben, tisztán.

17. 
Bizonyos iskolai szolgáltatásokért /étkeztetés/ térítési díjat kell fizetni, mely összegéről, a befizetés időpontjáról és helyszínéről írásban tájékoztatót adunk ki. A díjak mértékét a fenntartó önkormányzat határozza meg. Az esetlegesen megillető kedvezményekről osztályfőnököd és a gyermekvédelmi felelős pedagógus ad tájékoztatást.
18.
Javítóvizsga: 
Amennyiben a tanuló, a helyi tantervben előírt minimális követelményeknek – két tantárgynál több esetén – nem tett eleget, és a nevelőtestület úgy határoz, hogy a tanuló javítóvizsgát tehet, akkor a magasabb évfolyamba lépés feltétele a javítóvizsgák sikeres letétele.

Javítóvizsgára vonatkozó szabályok: 
Ideje: A tanévkezdést megelőző héten. Követelményei: a helyi tantervben az adott tantárgy adott tanévi követelményei.

A tárgy egyedi sajátosságától függően:  írásban és/vagy szóban.

Időtartama tantárgyanként, írásban 60 vagy 90 perc; szóban 15-30 perc

A javítóvizsgára a bizonyítvány leadásával kell - a vizsga várható ideje előtt 2 hónappal – az osztályfőnöknél jelentkezni. A javítóvizsga pontos idejéről a szülőt (tanulót) időben értesítjük.

A feladatokat, a megválaszolandó kérdéseket a tanulót tanító tanár határozza meg, és a munkaközösség-vezető ellenőrzi, hogy a tantervi követelményeknek eleget tesz-e.

A tanuló teljesítményének értékelését egy 3 tagú bizottság végzi.

A bizottság tagjai:

· az igazgató által megbízott tanár (lehetőleg a tanulót tanító tanár),
· a munkaközösség-vezető(k),
· szaktanár(k)
A javítóvizsgára felkészüléshez iránymutatást adunk tanulóinknak. A javítóvizsga letétele ingyenes.

19.
Osztályozóvizsga:

Az osztályozóvizsga letételét, a tanuló továbbhaladásáról döntő osztályozó értekezlet engedélyezi. Ezzel egyidejűleg döntenek a tanárok az osztályozó vizsga idejéről, a tantárgyak számáról és követelményeiről.

Előrehozott osztályozóvizsga letételét a tanuló kérésére az igazgató engedélyezheti.

Az osztályozóvizsgára vonatkozó szabályok:

· ideje lehet: tanév végén az új tanév kezdetén, attól függően, hogy a tanuló mennyi idő alatt tudja pótolni hiányosságait,

· követelményei: a felsőbb évfolyamba lépéshez szükséges ismeretek,

· formája: írásban és/vagy szóban,

· időtartama: a követelményektől függően előre meghatározott,

· ha tanév kezdetekor tesz osztályozó vizsgát a tanuló, akkor a vizsga várható ideje előtt 2 hónappal, a bizonyítvány leadásával kell jelentkeznie az osztályfőnökénél,

· az osztályozóvizsga idejének beosztásáról a szülőt (tanulót) időben értesítjük.

Tantárgyanként a feladatokat, illetve a megválaszolandó kérdéseket a tanuló tanára határozza meg, és a munkaközösség-vezető ellenőrzi, hogy a tantervi követelményeknek eleget tesz-e. A tanuló teljesítményének értékelését a vizsgabizottság végzi.

A vizsgabizottság tagjai:

elnök:  az iskola igazgatója vagy megbízott helyettese,

tagok: a munkaközösség által megbízott szaktanár (lehetőleg a tanuló saját tanára), a 
munkaközösség-vezetők (tantárgyanként), az osztályfőnök.

Az osztályozóvizsgára való felkészüléshez útmutatást adnak a vizsgáztatást végző 
pedagógusok.

Az osztályozóvizsga letétele ingyenes.

20. 
A tanuló írásban kérelmezheti, hogy független vizsgabizottság előtt adjon számot tudásáról. Ezt az iskola igazgatójához is benyújthatja, aki arról előírás szerint intézkedik.

21.  A szülőket a beszerzendő tankönyvekről, taneszközökről az előző tanév május hónapjában.
22.
Politikai párt és a párthoz alapszabálya szerint kötődő ifjúsági szervezet működése is iskola területén tilos.

23.
A tanulónak joga, hogy az iskolában, családja anyagi helyzetétől függően, kérelmére ingyenes vagy kedvezményes étkezésben, tanszerellátásban részesüljön. Az igényt az osztályfőnöknek kell bejelenteni annak aktualitásakor, vagy a kedvezményre jogosító feltétel keletkezésekor, annak igazolásával együtt.

24.
Az iskolai diáksportkör feladatait a diáksport egyesület látja el. A sportkör általi programokról, az azokra való jelentkezés időpontjáról és módjáról faliújság és iskolarádió útján tájékoztatja a tanulókat. 

V.
ZÁRADÉK
1.
Nagyobb közösség alatt az alsó, vagy a felső tagozatosokat, illetve a napközi otthonosokat, sportkörösöket és a diákönkormányzatot értjük.

2.
Nagyobb csoport alatt egy-egy osztályközösséget, szakköri csoportot, sport-csapatot értünk.
3.
A házirend módosítására nevelőtestület 50+1 %-a, a DÖK, a szülői szervezet,az iskolaszék vezetősége tehet írásban az intézmény vezetőjénél. A javaslatot 30 napon belül a vezető a nevelőtestület elé terjeszti. A döntésről 30 napon belül a javaslattevőt tájékoztatja.
4. 
A házirendet minden évben a tanévnyitó, alakuló értekezleten felülvizsgáljuk, megvitatjuk.

5.
 Az előző házirend hatályát veszti.
Martfű, 2011. szeptember 30.

Földi Edina

